**10-njy maksat. Ýurtlaryň içinde we olaryň arasynda deňsizligi azaltmak**

**10.7 wezipe. Tertipleşdirilen, howpsuz, kanuny we jogapkär migrasiýany we adamlaryň ykjamlygyny gowulandyrmaga ýardam etmek, şol sanda ony meýilleşdirilen we gowy oýlanyşylan migrasiýa syýasatyny alyp barmak arkaly durmuşa geçirmek**

**10.7.2 görkeziji. Gowy oýlanyşylan migrasiýa syýasatyny alyp barýan ýurtlaryñ sany**

**Institusional maglumatlar**

**Gurama (guramalar):**

Migrasiýa boýunça halkara guramasy (MHG) we BMG-nyñ Ykdysadyýet we durmuş meseleleri boýunça departamenti (YDMD), gözegçiilik edýän agentler hökmünde. Ykdysady hyzmatdaşlyk we ösüş guramasy (YHÖG), hyzmatdaş agentlik hökmünde.

**Konsepsiýalar we kesgitlemeler**

**Kesgitleme:**

DÖM-nyñ 10.7.2 görkezijsi milli migrasiýa syýasatynyñ ýagdaýyny we bu syýasatyñ wagtyñ geçmegi bilen nähili üýtgeýändigini beýan etmek üçin niýetenendir. Ýygnalan maglumatlar gazanylan öñegidişligi hem-de ýetmezçilikleri ýüze çykarmaga gönükdirilýär we şeýle etmek bilen DÖM-nyñ 10.7 maksadyny durmuşa geçirmek boýunça amaly maslahatlar üçin hakyky maglumatlar binýadyny döretmäge ýardam edýär. Şeýle hem görkeziji Durnukly ösüş boýunça ýokary derejedäki halkara forumynda (HLPF) geljekki tematiki synlar üçin peýdalanylar.

10.7.2 görkeziji üçin konseptual esas Migrasiýa boýunça halkara guramasynyñ (MHG) Migrasiýany dolandyryş ulgamy (MiGOF) bolup durýar, ol 157 ýurt tarapyndan ylalaşyldy (MNG-nyñ Geñeşiniñ C/106/RES/1310 belgili kararnamasy). MiGOF üç ýörelgesi we üç maksady bardyr (Gurluş 1).

**Gurluş 1. Migrasiýany dolandyrmagyñ gurluşynyñ ýörelgeleri we maksatlary**

|  |  |
| --- | --- |
| Migrasiýany döwlet tarapyndan dolandyrmagyñ ýörelgeleri we maksatlary | |
| Ýörelgeler | Maksatlar |
| 1.Migrasion syýasatyñ çäklerinde halkara standartlaryny berjaý etmek we migrant-laryñ hukuklaryny durmuşa geçirmek | 1.Migrantlaryñ we jemgyýetiñ durmuş-ykdysady abadançylygy |
| 2.Migrasiýa akymlaryny dolandyrmaga umumydöwlet çemeleşmeleri | 2.Çökgünlikleri ölçemegiñ ykjamlygyna netijeli seslenmek |
| 3.Migrasiýa gözegçilik etmek maksady bilen hyzmatdaşlygy ýola goýmak | 3.Migrasiýanyñ howpsuz, tertipleşdirilen we mynasyp ýollary |

Üç ýörelge migrasiýanyñ hemmelere peýdaly bolmagy üçin iñ ýokary netijeleri gazanmak maksadynda has netijeli gurşawy emele getirmek ýoly bilen migrasiýany degişli derejede dolandyrmak üçin zerur şertleri teklip edýär. Bular döwletiñ olaryñ kömegi bilen migrasiýany degişli derejede dolandyrmak üçin ulgamlaýyn talaplaryñ ýerine ýetirilmegini üpjün edýän serişdelerinden ybaratdyr.

Üç maksat anyk bolup durýar we bar bolanlaryndan başga haýsydyr bir goşmaça ylalaşyklary, kanunlary ýa-da tejribeleri talap etmeýär. Bilelikde alnanda bu maksatlar, adamlaryñ ykjam kategoriýalarynyñ hasaba alynmagyny we adatdan daşary ýagdaýda olaryñ kömege bolan zerurlygynyñ kanagatlandyrylmagyny göz öñünde tutmak, aýry-aýry adamlaryñ we bileleşikleriñ durnuklylygyny ýokarlandyrmak, şeýle hem döwletiñ ykdysady we durmuş taýdan sagdynlygy üçin mümkinçilikleri üpjün etmek bilen migrasiýanyñ toplumlaýyn we bitewi görnüşde dolandyrylmagyny kepillendirýär.

MiGOF laýyklykda, DÖM-nyñ 10.7.2 görkezijisi üçin teklip edilýän usulyýet, her ugur üçin bir proksi çäre bilen, syýasatyñ alty ugrundan durýar (Tablisa 1)

**Tablisa 1 DÖM-nyñ 10.7.2 görkezijisi üçin domenler we proksi çäreler**

|  |  |  |
| --- | --- | --- |
|  | Domen (Ugur) | Proksi çäre (Reprezentatiw maglumatlar) |
| 1. | Migrantlaryñ hukuklary | Saglygy goraýşy, bilimi, mynasyp işi, durmuş üpjünçiligini we durmuş kömek puluny goşmak bilen, hyzmatlaryñ migrantlara deñ elýeterlilik derejesi |
| 2. | Umumydöwlet/hakyky maglu-matlara esaslanýan syýasat | Migrasiýany dolandyrmak boýunça ýöriteleşdirilen institutlar, hukuk çäkleri we syýasat ýa-da strategiýa |
| 3. | Hyzmatdaşlyk | Gyzyklanýan taraplar bilen hyzmatdaşlygy ösdürmek we olaryñ migrasiýa syýasatyna çekilmegini we gatnaşmagyny höweslendirmek boýunça hökümet çäreleri |
| 4. | Durmuş-ykdysady abadanlyçylyk | Migrasiýanyñ ösüşe we migrantlaryñ durmuş-ykdysady abadançylygyna oñyn täsirini ýokarlandyrmak boýunça hökümet çäreleri |
| 5. | Çökgünlikleri ölçemegiñ dessinligi | Bosgunlara we beýleki zorlukly ondan-oña göçýän adamlara toplumlaýyn baş galdyrmak boýunça hökümet çäreleri |
| 6. | Howpsuz, tertipleşdirilen we düzgünleşdirilýän migrasiýa | Tertipli ýa-da kanuny däl immigrasiýa meselesini çözmek boýunça hökümet çäreleri |

Milli derejede migrasiýa syýasatynyñ diapazonynyñ möhüm jähtlerini gurşap almak üçin bu ugurlaryñ her biri we hereketleriñ degişli çäreleri üçin bir sorag berildi, olaryñ her biri bäş kiçi kategoriýa ýa-da jogaplar (Tablisa 2) maglumatlaşdyryldy, şunda ol görkezijä ýurtlaryñ arasyndaky tapawutlary we wagtyñ geçmegi bilen ýüze çykýan tapawutlary ýüze çykarmaga mümkinçilik berýär.

**Tablisa 2. DÖM-nyñ 10.7.2 görkezijisi üçin soraglar we kiçi kategoriýalar**

|  |  |  |
| --- | --- | --- |
|  | Sorag | Kiçi kategoriýa |
| Ugur 1 | Hökümet raýat däl adamlar üçin şu hyzmatlary, durmuş kömek pullaryny we hukuklary deñ elýeter edýärmi? | а. Esasy we/ýa-da gaýra-goýulmasyz lukmançylyk hyzmaty  b. Döwlet bilimi  с. Deñ zähmet üçin deñ hak  d. Durmuş goragy  е. Adyl kazyýetiñ elýeterliligi |
| Ugur 2 | Immigrasiýany ýa-da emigrasiýany dolandyrmak üçin hökümetde şular ýaly haýsydyr bir institutlar, syýasat ýa-da strategiýa barmy? | а. Milli migrasiýa syýasatyny dolandyrmak üçin ýöriteleş-dirilen döwlet edarasy b. Zähmet migrasiýasyny goşmak bilen, tertipli migrasiýa ýollary üçin milli syýasat ýa-da strategiýa с. Immigrantlaryñ goşul-magyna we goşulyşmagyna ýardam etmek boýunça milli syýasat ýa-da strategiýa  d. Migrasion syýasatyñ gender jähtlerini hasaba almagyny üpjün etmek üçin resmi mehanizmler  е. Migrasion syýasatyñ degişli derejede bölünen maglumatlara esaslanmagyny üpjün etmek üçin mehanizm |
| Ugur 3 | Hökmet ýurtlaryñ arasynda hyzmatdaşlygy ösdürmek we gyzyklanýan taraplaryñ migrasiýa syýasatyna çekilmegini we gatnaşmagyny höweslendirmek üçin şular ýaly haýsydyr bir çäreleri geçirýärmi? | а. Migrasiýa boýunça pudagara utgaşdyryjy mehanizm б. Zähmet miigrasiýasyny goşmak bilen, migrasiýa boýunça ikitaraplaýyn ylalaşyklar  с. Ykjamlyga ýardam edýän sebitleýin ylalaşyklar  d. Beýleki ýurtlar bilen kanuny däl migrantlary yzyna dolamak we bermek boýunça hyzmatdaşlyk hakynda ylalaşyklar е. Raýat jemgyýetini we hususy sektory migrasiýa syýasatyny işläp taýýarla-maga we durmuşa geçirmäge çekmegiñ resmi mehanizmleri |
| Ugur 4 | Hökümet migrasiýanyñ ösüşe we migrantlaryñ durmuş-ykdysady abadançylygyna oñyn täsirini ýokarlandyrmak üçin şular ýaly haýsydyr bir çäreleri geçirýärmi? | а. Döwürleýin baha bermeler arkaly zähmet migrasiýasy ulgamyndaky syýasaty zähmet bazarynyñ hakyky we çaklanylýan zerurlyklaryna laýyk getirmek  b. Durmuş üpjünçiligi boýunça kömek pullaryny geçirmäge ýardam etmek  с. Daşary ýurtda öwrenilen iş endikleriniñ we hünär derejesiniñ ykrar edilmegine ýardam etmek d. Pul geçirmelerini üpjün etmek we höweslendirmek е. Zähmetkeş migrantlaryñ işe adalatly we kadaly kabul edilmegine ýardam etmek |
| Ugur 5 | Hökümet bosgunlara we halkara serhetlerinden zorlukly geçen beýleki adamlara baş galdyrmak üçin şular ýaly haýsydyr bir çäreleri geçirýärmi? | а. Halkara serhetleriniñ üstünden gaçyp geçmäge mejbur bolan adamlar barada maglumatlary almak, işlemek we parhlandyrmak üçin ulgam  b. Iýmit, sanitariýa, bilim we lukmançylyk hyzmaty ýaly esasy zerurlyklar nukdaýna-zaryndan, ondan-oña geçen adamlar üçin adatdan daşary ýagdaýlar babatynda meýilleşdirmek  с. Çökgünlik ýa-da çökgünlikden soñky ýagdaýlarda bolýan ýurtlarda ýaşaýan raýatlara kömek bermek boýunça anyk çäreler  d. Ilatyñ ondan-oña geçmegi sebäpli ýüze çykan tebigy betbagtçylyklaryñ netijelerini ýok etmek boýunça anyk düzgünleri bolan, betbagt-çylyklar töwekgelçiligini peseltmegiñ milli stategiýasy  е. Halkara serhetlerinden geçmeli bolan adamlara we yzyna gaýdyp bilmeýän adamlara wagtlaýyn bolmaga rugsat etmek ýa-da wagtlaýyn gorag bermek |
| Ugur 6 | Hökümet şu çäreleriñ kömegi bilen tertipli we tertipsiz immigrasiýa meselesine seredýärmi? | а. Möhleti geçirilen wizalara gözegçilik etmek ulgamy b. Gelmezinden öñ awtorlaşdyrmagy dolandyryş elementleri с. Ýanynda adam bolmadyk kämillik ýaşyna ýetmedik ýa-da aýra salnan çagalar üçin şertler d. Migrasiýa meseleleri boýunça maglumat-añ-bilim çäreleri е. Adam söwdasyna we migrantlar kontrabandasyna garşy göreş boýunça resmi strategiýalar |

**Esaslandyrma:**

Teklip edilýän usulyýetiñ esasy maksady bar bolan maglumat çeşmesiniñ esasynda ýurtlaryñ «gowy dolandyrylýan migrasion syýasaty» babatynda esasy meýiller we ýetmezçilikler barada ähmiýetli, degerli we öz wagtyndaky maglumatlary berip biljek takyk we ýönekeý görkezijini emele getirmekden durýar (gurluş 2). Teklip edilen görkeziji DÖM-nyñ 10.7 maksadyna gözegçilik etmek üçin sintetiki ölçeg hökmünde peýdalanylyp bilner we migrasiýa gözegçilik etmegiñ milli ulgamlarynyñ, şol sanda HMG-nyñ migrasiýany dolandyrmak boýunça görkezijileriniñ (MGI)[[1]](#footnote-1) üstüni ýetirip biler.

**Gurluş 2. Teklip edilýän görkezijiniñ ulanylýan ugry we çäklendirmeleri**

|  |  |
| --- | --- |
| DÖM-nyñ 10.7.2 görkezijsi | |
| Ýol berilýär: | Ýol berilmeýär: |
| Ýurduň derejesinde migrasiýa syýasatyny bardygyny we möçberini resminamalaşdyrmak | Migrasion syýasata gözegçilik etmek üçin milli esas hökmünde bolmagy |
| Syýasatyň deňeşdirilýän ugurlarynda öňegidişlige gözegçilik etmek | Migrasion syýasata seretmek üçin ýagdaýy doly görnüşde görkezmek |
| Olarda potensialy güýçlendirmek zerur bolan ýurtlar üçin syýasatdaky ýetmezçilikleri ýüze çykarmak | Migrasion syýasaty durmuşa geçirmek meselelerini çözmek |
| Gelip çykan, üstaşyp geçen we barmaly ýurtlarynyň dürli ýagdaýlaryny görkezmek | Migrasion syýasatyň netijeliliginiň täsirine baha bermek |

**Esasy düşünjeler:**

DÖM-nyñ 10.7 maksadynyň giň gurşawy bardyr, ýöne onda ähli adalgalar takyk kesgitlenen däldir. HMG migrasiýa boýunça sözlügi (gloassariý)[[2]](#footnote-2) tertipleşdirilen we tertipli (regulýar) migrasiýa ýaly esasy düşünjeleriň kesgitlemesini berýär, ýöne howpsuz we jogapkärçilikli migrasiýa ýaly düşünjelere kesgitleme bermeýär. Sözlüge laýyklykda, guramaçylykly migrasiýa diýip „adamyň özüniň adaty ýaşaýan ýerinden ýurtdan çykmagy düzgünleşdirýän kanunlara we kadalara laýyklykda üstaşyr geçmegi we bolýan ýurduna barmagy ýaly başga ýere geçmegine“ düşünilýär. Tertipli häsiýeti „ykrar edilen kanuny kanallar boýunça bolup geçýän migrasiýa“ hökmünde kesgitlenýär.

„Gowy oýlanyşylan migrasiýon syýasat“ düşünjesi açyk kesgitlenmedik hem bolsa, HMG-niň sözlügine laýyklykda, ol migrasiýanyň dolandyrylmagyna, migrasiýanyň düzgünleşdirilmegine we ýönekeýleşdirilen migrasiýa salgylanmalara goşulandyr. Migrasiýany dolandyryş syýasaty işläp taýýarlamaga meýilleşdirilen çemeleşmä, şeýle hem migrasiýanyň esasy soraglaryna kanunçylyk we administratiw jogaplara degişlidir. Migrasiýany düzgünleşdirmek migrasiýany düzgünleşdirmäge we migrantlary goramaga gönükdirilen institutlar, hukuk çäkleri, mehanizmler we tejribeler ulgamy hökmünde kesgitlenýär. Ýeňilleşdirilen migrasiýa tertipli migrasiýany, mysal üçin, wiza almak üçin arza bermegiň ýönekeýleşdirilen prosesi arkaly höweslendirmegi ýa-da goldamagy aňladýar.

**Teswirler we çäklendirmeler:**

2030-njy ýyla çenli döwür üçin durnukly ösüş ulgamynda emele getrilen 10.7 maksadyň gurşawy we gerimi bilen ygtybarly sintetiki görkezijini işläp taýýarlamak çylşyrymly wezipe bolup durýar. 10.7.2 görkezijiniň bilelikdäki kuratorlary hökmünde BMG-nyň YDMD we HMG bu görkezijiniň garaşylmadyk görkeziji hem, ähli zady öz içine almak üçin niýetlenen görkeziji hem bolup durmaýandygyny ykrar edýärler (gurluş 2); HMG-nyň migrasiýany dolandyrmagyň görkezijileri boýunça taslamasy (MGI)[[3]](#footnote-3) ýaly beýleki goşmaça gurallar şundan gelip çykýar.

**Usulyýet**

**Hasaplama usuly:**

Görkeziji 6 mesele/ugurlar boýunça 30 kiçi kategoriýany öz içine alýar. 1-nji ugra degişlilerden başga, ähli kiçi kategoriýalaryň „Hawa/Ýok“ dihotomik jogaplary bardyr, olar „Hawa“ jogap üçin „1“ we „Ýok“ diýen jogap üçin „0“ san bilen kodlaşdyrylandyr. 1-nji ugurdaky kiçi kategoriýalar üçin mümkin bolan üç jogap bar: „Hawa, immigrasion statusyna garamazdan“, kod „1“; „Hawa, diňe kanuny immigrasion statusy bolan adamlar üçin“, „0,5“ kod; we „0“ kody bolan „Ýok“ diýen jogap.

Her ugur üçin hasaplaýyş usulyýeti her ugurdaky kiçi kategoriýalaryň ölçenilmedik ortaça ähmiýetini görkezýär:

*Di = \*100*

Bu ýerde 𝐷𝑖 i ugruna degişlidir; i ugrundaky j kiçi kategoriýasynyň jemine degişlidir; we n her ugurdaky kiçi kategoriýalaryň umumy sanyna degişlidir. Netijeler göterimde görkezildi: Her ugur üçin ähmiýetler 0-dan iň ýokary 100 göterime çenli aralykda üýtgäp durýar.

10.7.2 umumy sintetiki görkeziji alty ugurdaky 0-dan 100 göterime çenli aralykda ähmiýetleri bolan 30 kiçi kategoriýanyň ölçenilmedik ortaça ähmiýetini hasaplap çykarmak ýoly bilen alynýar.

Netijelere düşündiriş bermegiň we umumylaşdyrmagyň ýeňil bolmagy üçin alnan ortaça ähmiýetler soňra şu görnüşde klassifikasiýa bölünýär: 40 göterimden pes görkeziji „Geljekde öňegidişlik talap edilýär“ hökmünde kodlaşdyrylýar; 40%-den 80%-e çenli görkeziji „Bölekleýin laýyk gelýär“ hökmünde, 80% we şondan ýokary görkeziji „Laýyk gelýär ýa-da doly laýyk gelýär“ hökmünde kodlaşdyrylýar.

**Bölme:**

Syýasatyň alty ugry:

(i) migrantlaryň hukuklary;

(ii) umumydöwlet/hakyky maglumatlara esaslanýan syýasat;

(iii) hyzmatdaşlyk;

(iv) durmuş-ykdysady abadançylyk;

(v) çökgünlikleri ölçemegiň dessinligi; we

(vi) howpsuz, tertipleşdirilen we yzygiderli migrasiýa.

**Ýok bolan maglumatlary işlemek:**

* **Ýurduň derejesinde**

Talap edilmeýär.

* **Sebimt we global derejelerde**

Talap edilmeýär.

**Sebitleýin görkezijiler:**

Sebitleýin we global jemi hasaplamalar şu sebitdäki (ýa-da global derejede) olar üçin 10.7 maksady „Geljekde öňegidişlik talap edilýän“, „Bölekleýin laýyk gelýän“ we „Laýyk gelýän ýa-da doly laýyk gelýän“ ýurtlaryň paýyny görkezer. Maglumatlar ugurlara hem, umumy sintetiki görkezijä hem degişli bolup biler.

**Deň gelmezlikleriň çeşmeleri:**

Deň gelmezlikler bolmaz, sebäbi maglumatlar Birleşen Milletler Guramasy tarapyndan ilat we ösüş meseleleri boýunça gönüden-göni hökümetlerden geçirilen soraşmanyň çäklerinde ýygnalar.

**Milli derejede maglumatlary ýygnamak üçin ýurtlara elýeter bolan usullar we gollanmalar:**

* Soraşma listi maslahatlary, kesgitlemeleri we gözükdirijileri öz içine alýar. BMG-nyň YDMD, HMG we YHÖG ýurtlaryň soraglaryna jogap bermäge we goşmaça düşündirişleri bermäge taýýar. Mundan başga-da, HMG we YHÖG ýurt derejesinde soraşma geçirmäge kömek berjek utgaşdyryjylary/ýurt bölümlerini kesgitlediler.
* Hiç hili täze halkara maslahatlar we gollanmalar teklip edilmeýär. Geçen paragraflarda bellenilişi ýaly, usulyýet HMG-nyň Geňeşiniň Migrasiýany dolandyrmagyň mehanizmlerine degişli kararnamasyna we maglumatlary ýygnamagyň bar bolan mehanizmine – BMG-nyň Baş Assambleýasy tarapyndan rugsat edilen soraşma esaslanýar.

**Hili kepillendirmek**

* Soragly hatlara jogaplar gönüden-göni jogap berýän döwlet edaralary tarapyndan berilýär we olar tarapyndan tassyklanýar. HMG we YHÖG goldaw bermeginde BMG-nyň YDMD zerur bolşuna görä, laýyk gelşine binýatlyk barlagy geçirer. Islendik laýyk gelmezlikler milli hyzmatdaşlar tarapyndan çözülmegi üçin bellik ediler.
* Görkezijiniň ýurtlaryň soraga jogaplaryna göni bagly bolup durýandygy sebäpli, DÖM-nyň görekezijileriniň maglumatlar binýadynda getirilen milli maglumatlar boýunça ýurtlar bilen goşmaça geňeşmeler göz öňünde tutulmaýar.

**Maglumat çeşmeleri**

**Beýan etme:**

BMG-nyň hökümetleriň arasynda ilat we ösüş boýunça geçirýän soraşmalary maglumat çeşmeleri bolup durýar, bu soraşma 1963-nji ýyldan bäri global demografik syýasata, şol sanda halkara migrasiýasy babatynda syýasata syn bermek üçin peýdalanylýar. Şeýle soraşmalary geçirmek Baş Assambleýanyň 1962-nji ýylyň 18-nji dekabryndaky 1838 (XVII) belgili kararnamasy arkaly tabşyryldy. Soraşma esasan jogaplaryň birnäçe wariantlary bolan soraglardan durýar. On ikinji soraşma üç tematiki modula bölünendir: I modul, ilatyň garramagyna we urbanizasiýa (şäherleşme) bagyşlanandyr; II modul çaga dogluşy, maşgalany meýilleşdirmek we reproduktiw saglyk boýunça meseleler; III modul halkara migrasiýasy boýunça. On ikinji soraşmanyň III moduly täzelendi we indi ol migrasion syýasatyň ýokarda ýatlanan ähli alty ugry üçin esasy soraglary öz içine alýar.

**Ýygnamak işi:**

Soraşma Baş sekretaryň adyndan geçirilýär we Nýu-Ýorkdaky hemişelik wekilhanalaryň ählisine iberilýär: 193 agza döwlet, 2 synlaýjy döwlet we 2 agza bolup durmaýan döwlet. Ozalky iş tejribesine laýyklykda, hemişelik wekilhanalar soraşmanyň üç tematiki modullaryny degişli pudaklaýyn ministrliklere ýa-da soraglara jogap bermek tabşyrylan hökümet edaralaryna iberýärler. Soraşmanyň modullary ýa onlaýn anketalaryň ýa-da PDE formatyndaky doldurylan anketanyň kömegi bilen doldurylyp bilner. Ýurtlaryň jogaplary laýyk gelýändigini barlamak üçin BMG-nyň YDMD-na berilýär. Soňra maglumatlar World Population Policies maglumatlar binýadyna geçirilýär. Soraşmanyň netijeleri her iki ýyldan täzelenýän maglumatlar binýadynyň üstünden ýaýradylýar.

DÖM-nyň 10.7.2 görkezijisi boýunça hyzmatdaşlygyň çäklerinde HMG III modul boýunça ýurtlaryň jogaplaryny almaga kömek berer, şunda ol özüniň degişli ýurt ýa-da sebitleýin hyzmatdaşlarynyň üstünden iş alyp barar. YHÖG, şu görkeziji boýunça hyzmatdaş agentlik hökmünde, özüniň agza ýurtlaryna goldaw berer. BMG-nyň sebitlerdäki komissiýalary zerur bolan ýagdaýynda goşmaça kömek bererler. Bu hyzmatdaşlyk ýurtlardan alynýan jogaplaryň göterimini ýokarlandyrar we maglumatlaryň hilini gowulandyrar diýlip garaşylýar.

Maglumatlar maksada ýetmekde öňegidişlige gözegçilik etmek üçin ýeterlik maglumatlaryň bolmagyny üpjün etmek maksadynda her iki ýyldan ýygnalmalydyr. Şeýle hem bu Ýokary derejedäki syýasy forumyň (HLPF) her 4 ýyllyk döwrüniň dowamynda iki gezek gözegçilik maglumatlaryny ýygnamaga mümkinçilik berer.

Standart klassifikasiýalara hiç hili düzediş girizmek göz öňünde tutulmady.

**Maglumatlaryň elýeterliligi**

**Beýan etme:**

Otuz ýurda, BMG-nyň sebitleýin komissiýalarynyň her birinden alty ýurda 10.7.2 görkeziji üçin teklip edilýän usulyýeti synag tertibinde durmuşa geçirmäge gatnaşmak teklip edildi. On ýurt synag taslamasyna jogap berdiler: Kot-d Iwuar; Kongo demokratik respublikasy; Finlýandiýa; Fransiýa; Lesoto; Litwa; Meksika; Marokko; Şwesiýa we Ýemen. Synag taslamasynyň netijeleri „Ösüş usulyýetiniň beýany“ atly goşundyda getirildi.

**Wagt hatarlary:**

Häzirki wagtda bu görkeziji üçin taryhy wagt çäkleri bellenmedi.

**Senenama**

**Maglumatlary ýygnamak:**

Maglumatlar 2018-nji ýyldan başlap her iki ýyldan ýygnalar we kompilirlener.

**Maglumatlary çap etmek:**

2019-njy ýylyň birinji çärýegi.

**Maglumatlar bilen üpjün edijiler**

BMG-nyň agzasy bolup durýan 193 döwletiň, 2 synlaýjy döwletiň we BMG-nyň agzasy bolup durmaýan 2 döwletiň hökümetleri.

**Maglumatlary düzüjiler**

BMG-nyň YDMD, HMG we YHÖG.

**Salgylanmalar**

**URL:**

BMG-nyň YDMD: <http://www.un.org/en/development/desa/population/index.shtml>

HMG: <https://www.iom.int/>

YHÖG: <http://www.oecd.org/migration/>

**Çeşmeler:**

* Migrasiýany dolandyrmagyň gurluşy (MiGOF): <https://www.iom.int/sites/default/files/about-iom/migof_brochure_a4_en.pdf>
* BMG-nyň ilat we ösüş boýunça hökümetlerden geçirýän soraşmasy: <https://esa.un.org/PopPolicy/Inquiry.aspx>

**Baglanyşykly görkezijiler**

10.7.2 görkeziji DÖM-nyň birnäçe baglanyşykly görkezijileriniň üstüni ýetirýär. Olar aşakdakylary öz içine alýar we ýöne onuň bilen çäklenmeýär:

* 8.8.1 görkeziji „Ölüm netijesi bolan we ölüm netijesi bolmadyk önümçilik şikesi, jynsy we migrasion statusy boýunça bölmek bilen“;
* 8.8.2 görkeziji „Milli derejede zähmet hukuklarynyň berjaý edilişi bagly ýagdaý (birleşmeleriň azatlygy we kollektiwleýin zähmet şertnamalaryny baglaşmak), Halkara zähmet guramasynyň (HZG) resminamalaýyn çeşmeleriniň we milli kanunçylygyň esasynda, jynsy we migrasion statusy boýunça bölmek bilen“;
* 10.7.1 görkeziji „Işgäriň işe girmek üçin harajatlary, bellenen ýurdunda onuň ýyllyk zähmet hakynyň göterimlerinde“;
* 10.c.1 görkeziji „Geçirilýän pul möçberine göterim gatnaşygynda geçirmegiň gymmaty“.

Şeýle hem 10.7.2 görkeziji migrasiýa gözegçilik etmegiň beýleki milli gurluşlarynyň, şol sanda 2018-nji ýylda özüniň üçünji tapgyryna geçen MHG-nyň MGI gurluşynyň üstüni ýetirýär. MGI syýasatyň parametrlerini kesgitlemek üçin esas hökmünde hereket edýär we ýurtlaryň özüniň migrasiýany dolandyryş ulgamyny mundan beýläk hem ösdürmek üçin peýdalanyp biljek syýasy gurallary barada düşünje berýär. Ol ýurtlaryñ milli migrasion syýasatyna degişli 90-a golaý soragy öz içine alýar, olar 10.7.2 görkezijiniň girýän alty ugruna girýärler.

1. For additional information on the MGI see: https://gmdac.iom.int/migration-governance-indicators. [↑](#footnote-ref-1)
2. IOM (2014). *Glossary on Migration*. Available at: http://publications.iom.int/system/files/pdf/iml\_1\_en.pdf. [↑](#footnote-ref-2)
3. For additional information on the MGI see: https://gmdac.iom.int/migration-governance-indicators. [↑](#footnote-ref-3)